Ђиро 1913. је био задњи на којем је победника одлучивао систем бодовања. На трци је први пут учествовао Костанте Ђирарденго, који ће доминирати Ђиром у будућности. Трку је освојио Карло Оријани, који се пред Ђиро борио у турско-италијанском рату. На Ђиру 1914. победника нису одлучивали поени, већ време. По новом систему, сабира се време возача на свакој етапи и возач са најмањим временом је лидер трке. На трци је учествовао 81 возач, али је завршило само осам. Трку је освојио Алфонсо Калцолари, који је имао скоро два сата испред другопласираног. Ђиро је планиран и 1915. али је отказан када је Италија ушла у Први светски рат.